bn

**uČebné osnovy – VECNÉ UČENIE PRE ŽIAKOV SO StrednÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Judit Józsa**

**Pre 2. ročník - schválené MZ, dňa: 11.03.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY - VECNÉ UČENIE - 2. ročník ZŠ s VJM, pre žiakov so stredným stupňom mentálneho postihnutia**

**Školský rok: 2020/2021**

**Ročník: druhý**

**Počet vyučovacích hodín v školskom roku: 2 hodiny týždenne – 66 hodín ročne**

# CHARAKTERISTIKA PREDMETU

Cieľom vyučovacieho predmetu vecné učenie je viesť žiakov k pravdivému poznaniu sveta, prírody a spoločnosti, a to na základe vlastného pozorovania zmien v spôsobe života rastlín, zvierat a ľudí. Žiaci sa oboznamujú a manipulujú s prírodninami, vecami, učia sa chápať vzťahy medzi nimi a vedieť vyjadriť tieto zákonitosti slovom, usporiadaním, kresbou, alebo akýmkoľvek spôsobom prijateľným pre žiakov s mentálnym postihnutím.

Z prírodovednej oblasti sa žiaci zoznamujú s charakteristickými črtami živej a neživej prírody.

Zo spoločenskovednej oblasti poznávajú žiaci domov, školské prostredie s jeho najbližším okolím, poznávajú dôležité dopravné značky, zoznamujú sa zo základnými pravidlami bezpečnosti cestnej premávky pre chodcov a cyklistov.

**CIELE PREDMETU**

* poznať priestorové pojmy a vzťahy,
* vedieť sa orientovať v triede a v školskej budove,
* vedieť pomenovať predmety a činnosti, s ktorými sa žiaci stretávajú,
* poznať názvy ročných období, – osvojiť si názvy dní v týždni,
* oboznamovať sa so zásadami osobnej hygieny a kultúrneho správania,
* poznať niektoré rastliny a zvieratá.

**Ročník: druhý**

**Počet vyučovacích hodín v školskom roku: 2 hodiny týždenne – 66 hodín ročne**

|  |
| --- |
| Učebné osnovy sú totožné so vzdelávacím štandardom ŠVP pre daný predmet |
| Počet hodín | Vzdelávacia oblasť | Téma | Proces | Obsah |
|  66 | Človek a príroda |  | * Žiaci sa učia dobre orientovať v budove školy,
* poznávajú najbližšie okolie školy,
* osvojujú si návyk udržiavať poriadok na svojej lavici,
* vedieť sa správať počas hodiny a prestávky,
* osvojujú si základné časové pojmy,
* pozorujú charakteristické znaky počasia v jednotlivých ročných obdobiach.
 | * Trieda, škola a okolie školy

Predstavovanie sa, pozdravenie, poďakovanie, prosba. Poznávanie mena a priezviska svojho učiteľa, mená spolužiakov, označenie triedy. Pomenovanie zariadenia triedy, rozlišovanie školských potrieb a hračiek. Rozlišovanie vyučovacej hodiny a prestávky. Uvedomovanie si rozdielu v požiadavkách na správanie počas vyučovania a cez prestávku. Orientácia v budove školy. Poznávanie najbližšieho okolia školy podľa miestnych podmienok.* Orientácia v čase

Porozumieť časovým údajom deň – noc, ráno – večer, teraz – potom, dnes – zajtra. Určovanie dní v týždni.* Príroda

Pozorovanie zmien v prírode, zmeny počasia. Osvojovanie základných pojmov teplo, zima, mráz, slnko, vietor, dážď, sneh, ľad na základe konkrétneho vnímania, potom s použitím obrázkov, na záver spájanie niekoľkých pojmov na základe asociácií. Pomenovanie ročných období s použitím obrázkov. Spresňovanie predstavy o ročných obdobiach. Zvieratá v prírode Pomenovanie zvierat a ich triedenie. Domáce zvieratá: pes, mačka, krava, koza, prasa, sliepka, hus, zajac, kôň a ich mláďatá. Voľne žijúce zvieratá: myš, jež, medveď, líška. Vtáky a hmyz: drozd, lastovička, motýľ, včela, mucha, lienka, sýkorka. Rastliny v prírode Rozlišovanie pojmov kvet, strom, ker. Poznávanie rastlín. Kvety: ruža, tulipán, snežienka, fialka. Stromy: hruška, jabloň, slivka, čerešňa, marhuľa, broskyňa, poznávanie ich plodov. Poznávať ovocie podľa tvaru, chuti a vône. Kry: maliny, ríbezle.* Starostlivosť o zdravie

Poznávanie a pomenovanie jednotlivých častí ľudského tela : hlava, krk, ruky, nohy. Poznávanie častí tváre: oči, nos, ústa, uši. Zdravie a choroba : bolesť hlavy, hrdla, teplota, návšteva lekára, lieky. Osobná hygiena: umývanie rúk, čistenie zubov, česanie. Zdravá výživa a jej význam. Čo jeme. Obliekanie sa podľa ročného obdobia a teploty. Ochrana pred slnkom a mrazom.* Bezpečnosť cestnej premávky

Bezpečnosť chodcov. Chôdza po chodníku. Bezpečné prechádzanie cez cestu po vyznačenom priechode pre chodcov. Semafor: červená – stoj, zelená – choď. Bezpečnosť pri hrách, výletoch a kúpaní.* Obchod

Rozoznávanie obchodov podľa zamerania, poznávanie nápisov na obchode – globálnou metódou. Hra na obchod. Poznávanie a pomenovanie tovaru: ovocie, zelenina, chlieb, pečivo, mlieko. Pojem peniaze, poznávanie mincí. Pravidlá správania sa v obchode.* Domov a rodina

Rodičia, súrodenci – ich mená. Najbližší príbuzní – stará mama, starý otec. Vzťahy medzi členmi rodiny. Náš byt. Pomenovanie častí bytu- kuchyňa, detská izba, obývačka, kúpeľňa, WC, balkón. Zariadenie bytu – poznávanie a pomenovanie častí nábytku.  |
| Prierezová téma naplnená v rámci tematického celkuDopravná výchova | * osvojiť si zásady, bezpečného správania sa v cestnej premávke
 |  |  |  |  |  |  |  |
| Implementácia finančnej gramotnosti do vzdelávania. 1 Človek vo sfére peňazí- Posúdenie významu trvalých životných hodnôt. 1.2 Pochopiť vzťah ľudská práca – peniaze a etickú súvislosť medzi bohatstvom a chudobou | * vysvetliť vzťah ľudská práca – chudoba
* demonštrovať na príkladoch rôzne pohľady na bohatstvo a chudobu ( z pohľadu ľudskej práce a peňazí)
 |  |  |  |  |  |  |  |